ב-17 בפברואר 2020, דמיר קדז'ו ניצח בקדם הקרואטי לאירוויזיון 2020, ונבחר לייצג את ארצו בתחרות עם השיר "Divlji vjetre". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. לאחר מכן, רשות השידור הקרואטית הודיעה כי קדז'ו לא ייצג את מדינתו באירוויזיון 2021, וכי המדינה תערוך קדם. ב-26 באוקטובר 2020, רשות השידור הקרואטית פתחה את ההרשמה לקדם, שנסגרה ב-10 בדצמבר. ב-13 בפברואר 2021, השיר "Tick-Tock" זכה בקדם עם 198 נקודות, ונבחר לייצג את קרואטיה באירוויזיון 2021.